google/wiki40b huggingface dataset:
Annika Olsen

Familie og yrkesliv

Hun ble født i Tórshavn, men vokste opp i Vágur. Hun er datter av skipsreder, tidligere rektor og tidligere lagtingsmedlem Jákup Olsen og hustru Marna Holm. Annika Olsen er cand.mag. med mellomfag i dansk språk og litteratur og mellomfag i religionsvitenskap samt exam.art. med bifag i færøysk språk og litteratur. Hun var adjunkt ved Føroya Handilsskúli 2001–2007, Føroya Studentaskúli og HF-skeið 2007–2008 og Føroya Læraraskúli 2007–2008. Hun var med på Færøyenes landslag i svømming 1988–1995 og er fortsatt engasjert innen idrettslivet og som fiolinist.

Politisk arbeid

Olsen var medlem av Tórshavn kommunestyre 2004–2008, og satt blant annet i kulturkomiteen og havnestyret. I 2008 ble Olsen valgt inn på Lagtinget med fjerde flest personlige stemmer på partiets liste, og i 2011 ble hun gjenvalgt med flest personlige stemmer, 1 344. Olsen ble medlem av Lagtingets velferdskomité og Lagtingets kontrollkomité i 2008. Da Jóannes Eidesgaards andre regjering måtte gå av den 26. september samme år, ble Olsen innenriksminister i Kaj Leo Johannesens regjering. Óli Breckmann møtte i Olsens sted på Lagtinget.
Som innenriksminister ønsket Olsen å effektivisere kommunenes drift. I 2009 satte hun i gang et utredningsarbeid for en kommunereform, som endte i en folkeavstemning om kommunesammenslåinger samtidig med kommunestyrevalgene i 2012. Ingen kommuner fikk et flertall i folkeavstemningen for å slå seg sammen. Olsen stod for en reform av politi- og sysselmannsetaten som lot de seks syslene bestå, men minsket til fem sysselmenn, fordelt på tre politidistrikt.
Hun har vært fremholdt som formannskandidat fra den liberale fløyen i Fólkaflokkurin. Olsen har tatt til orde for en «modernisering» av partiet.
Den 6. april 2011 trakk Fólkaflokkurin seg ut av regjeringssamarbeidet, og Olsen returnerte til sin plass på Lagtinget. Etter lagtingsvalget i 2011 ble det etablert enighet mellom de borgerlige partiene om et regjeringssamarbeid, og den 14. november ble Olsen utnevnt til visestatsminister og sosialminister. Regjeringen tapte flertallet ved lagtingsvalget i september 2015, der den liberale fløyen i Fólkaflokkurin mistet innflytelse, og Olsen ble partiets eneste lagtingsmedlem fra Tórshavn. Hun meldte seg ut av partiet noen dager senere. Hun meldte seg inn i Framsókn den 17. september, men 20. september ble hun partiløs igjen og søkte permisjon fra Lagtinget. Den 4. februar 2016 kom hun tilbake til Fólkaflokkurin og tok sete på Lagtinget.
I 2016 ble Olsen igjen valgt inn i Tórshavn kommunestyre; i samarbeid med Tjóðveldi og Framsókn ble hun valgt til borgermester for perioden 2017–2020.
Fylkesvei 3996

Fylkesvei 3996 går mellom Østre Skogsfjord og Lia i Mandal kommune. Veien er 4,1 km lang.
Frem til 2019 hadde veien betegnelsen Fylkesvei 215.
Ee Mungu Nguvu Yetu

Kiswahili tekst

Ee Mungu nguvu yetu
Ilete baraka kwetu
Haki iwe ngao na mlinzi
Natukae na undugu
Amani na uhuru
Raha tupate na ustawi.

Amkeni ndugu zetu
Tufanye sote bidii
Nasi tujitoe kwa nguvu
Nchi yetu ya Kenya
Tunayoipenda
Tuwe tayari kuilinda.

Natujenge taifa letu
Ee ndio wajibu wetu
Kenya istahili heshima
Tuungane mikono
Pamoja kazini
Kila siku tuwe na shukrani.

Engelsk tekst

O God of all creation,
Bless this our land and nation.
Justice be our shield and defender,
May we dwell in unity,
Peace and liberty.
Plenty be found within our borders.

Let one and all arise
With hearts both strong and true.
Service be our earnest endeavour,
And our Homeland of Kenya,
Heritage of splendour,
Firm may we stand to defend.

Let all with one accord
In common bond united,
Build this our nation together,
And the glory of Kenya,
The fruit of our labour
Fill every heart with thanksgiving.

Oversatt til norsk

Å all skapelses Gud
Velsign vårt land og nasjon.
Rettferdighet er vårt skjold og forsvarer,
La oss leve i enhet
Fred og frihet.
Og finne alt vi trenger i landet.
La oss alle reise oss
med sterke og reine hjerter
og i oppriktighet tjene landet
Og Kenya vårt hjemland
med sin rike fortid
forsvarer vi med fasthet

La oss alle stå sammen i enhet og felles bånd
og bygge vår nasjon sammen,
Så vil Kenyas prakt
Frukten av vårt arbeid
Fylle hvert hjerte med takk
Lundetangens Bryggeri

Lundetangens Bryggeri var et bryggeri i Skien. Det ble etablert i 1854 av Edvard Otto Jonassen, og holdt det gående til 1986. Ølet brygges i dag av Aass Bryggeri.
Bryggeriet ble i sin tid grunnlagt i lokaler der Henrik Ibsens far, Knud Ibsen, drev spritproduksjon. At han overtok det forgjeldede Lundetangens brennevinsbrenneri etter svigermoren, enkefru Hedevig Altenburg, har blitt foreslått som en av flere mulige forklaringer på at han rundt midten av 1830-årene mistet de fleste av sine verdier og måtte oppgi sitt fasjonable hjem i Skien, selv om han aldri gikk konkurs i lovens forstand. Det var også som følge av dette at familien Ibsen i en vanskelig tid måtte flytte ut til gården Venstøp i Skien.
Edvard Otto Jonassen avsluttet brennevins- produksjon til fordel for øl som var langt mindre skadelig og på den tid et bidrag til måteholdssaken http://www.skiensatlas.org/soner/sentrum/jonassens-bru-og-fartangen
Ottadekke

Ottadekke er et veidekke som fungerer som en mellomting mellom grusdekke og asfaltdekke. Dekketypen består av et underlag av stein og grus med et tynt lag av bindemiddel (olje) oppå. Det er billigere å legge enn asfaltdekke, og krever mindre vedlikehold enn veidekke av grus. Dekketypen ble utviklet i Norge fra 1963 til 1965. I tillegg til i Norge, ble ottadekke raskt tatt i bruk i andre land, blant annet Island, Sverige, Chile, Bangladesh, Australia, samt flere land i Afrika. I Norge ble det lagt over 12 000 km ottadekke fram til midten av 1980-tallet, tilsvarende rundt 20 % av alle veiene med fast dekke. Siden da har imidlertid stadig flere veier fått asfaltdekke, og ottadekke i mindre grad blitt brukt i Norge. Men i 2016 ble det lagt Ottadekke ved Søsterkirkene i Gran på Hadeland. Da måtte man hente utstyr og mannskap fra Sverige ettersom man ikke lenger hadde utstyr og kompetanse til å legge oljegrus i Norge.
Ottadekke brukes særlig på veier med mindre trafikk. Det er noe mindre komfortabelt å kjøre på enn asfaltdekke, men tåler noe telehiv, hvilket er en fordel under norske forhold. Etter at dekket er lagt, vil det ligge løs grus på toppen i 3-4 uker. Mye av grusen kjøres ned i dekket, og den overflødige grusen kostes så bort. Løsgrusen kan medføre en viss støvplage.
Navnet ottadekke kommer av at dekketypen først ble utprøvd på riksvei 15 i Ottadalen.
Lachnota

Utseende

En middelsstor, gulbrun oldenborre med forholdsvis kraftige bein.

Utbredelse

Arten er utbredt i Sibir og Mongolia.
Ulrike Maier

Karriere

Allerede 17 år gammel tok Ulrike Maier sine første poeng i verdenscupen. Til å begynne med kjørte hun utelukkende slalåm, men spesialiserte seg senere innen storslalåm og super-G. Gjennombruddet kom i sesongen 1987/88, da hun fikk sin første pallplassering. Den første verdenscupseieren lot likevel vente på seg lenge. 
Temmelig overraskende gikk hun til topps i super-G under VM 1989. Først senere ble det kjent at hun på dette tidspunktet var gravid i tredje måned. To år senere, under VM 1991 i Saalbach-Hinterglemm lyktes det henne å forsvare tittelen. I tillegg tok hun sølv i storslalåm.
Først etter at hun var blitt dobbelt verdensmester vant Ulrike Maier sin første verdenscupseier i november 1992. Hun vant totalt fem verdenscupseire i løpet av karrieren, den siste i januar 1994, bare en uke før hun døde.

Ulykken

29. januar 1994 falt Ulrike Maier i verdenscuprennet i utfor i Garmisch-Partenkirchen, krasjet i en stolpe, og døde av skadene hun pådro seg.
Sersjant

Sersjant (sjt.) er rang som brukes i mange land innen militærvesen og/eller politi. Ordet kommer fra latin serviens («den som tjener») via fransk sergent og engelsk sergeant.
I Norge er sersjant et befal som normalt har gjennomgått en ettårig befalsutdanning, eller et utskrevet befalskurs (UB-kurs) med 6 måneders utdanning og 6 måneders praksis. Sersjanter er som oftest lagførere på troppsnivå i Hæren, men disse kan også være menige eller vervede som har blitt gitt en midlertidig grad på grunn av stillingen de besitter. Sersjant er den laveste av befalsgradene, og sersjantgrad symboliseres i de fleste land med tre vinkler

Militærordningen fra 1. januar 2016

Sersjant ligger på OR-5 nivå i Hæren og Luftforsvaret i forbindelse med innføringen av den nye ordningen for militært tilsatte. 
Tilsvarende nivå i Sjøforsvaret kalles kvartermester.

Sersjant 1. klasse

Sersjant 1. klasse (forkortet Sjt.1.kl.) ble innført i Norge med graden OR5+ i Hæren i forbindelse med innføringen av den nye ordningen for militært tilsatte. Graden tilsvarer Vingsersjant i Luftforsvaret og Senior Kvartermester i Sjøforsvaret. Graden tilsvarer Senior Sergeant (Sen.Sgt.) på engelsk.
Hamar Volleyballklubb

Herrer

Herrelaget spiller til daglig i 2. divisjon volleyball for herrer.

Kvinner

Kvinnelaget spiller til daglig i 4. divisjon volleyball for kvinner.
Kvaløya

Geografi og geologi

Kvaløya er knyttet til Tromsøya med Sandnessundbrua. Kvaløya har også broforbindelse til Håkøya, som ligger i Sandnessundet, mellom Kvaløya og Tromsøya. Videre går Kvalsundtunnelen til Ringvassøya i nord. I sør gir Ryatunnelen forbindelse fra Larseng til Balsnes på Malangshalvøya. I sørvest går det ferge i sommerrute mellom Brensholmen og Botnhamn på Senja. Det går også ferge/båt til Vengsøya og Tussøya. I vest er det broforbindelse til Store Sommarøya.
Geografisk er Kvaløya nesten delt i tre av fjordene Ersfjorden og Kaldfjorden. Store deler av øya er fjellandskap. Det høyeste fjellet er Store Blåmann, 1044 moh.
På øyene nord for Tromsø finnes tonalitt og tonalittisk gneis som består av plagioklas og kvarts og tilhører TTG-gruppen. De eldste bergartene er 2880 millioner år gamle, og dette området er spesielt ved at bergartene er lite påvirket av metamorfose og de har altså unngått den kaledonske fjellkjedefoldning.
Langs nordsiden av Ersfjorden finnes den opptil 1800 millioner år gamle Ersfjordgranitten. Dette er en arkeisk dypbergart som sannsynligvis er en vestlig forlengelse av tilsvarende mer metamorfe bergarter i Finnmark.

Historie

For rundt 10 000 år siden kom de første menneskene til dette område. Kjent er blant annet «Helleristningene på Skavberget». Når det, i gamle dager, kom ny bosettning, kom de reisende langs kysten og bosatte seg da ofte på de ytterste nesen, holmene og øyene. Dette for å være så nært fiskefeltene som mulig. På 600-tallet begynte det gro frem en spredt bebyggelse i Troms. Fra 1100–1200 tallet har det blitt funnet rester av gamle gammer og kirker på øyene utenfor Kvaløya. Fra 1500-1600-tallet var det mange plasser på yttersiden av Kvaløya som var befolket. Når så folketellingene tar til på 1600-tallet ser man mer nøyaktig størrelsen på de ulike gårdene. Etter at fiskeflåten begynte å bli motorisert ble de mest værutsatte bygdene på øyene og på yttersiden av Kvaløya fraflyttet. Folk bosatte seg lengre inn i fjordene, Kaldfjorden, Kattfjorden og Ersfjorden. Mange andre plasser rundt hele øya ble også større og spesielt innersiden, mot øst, Kvaløysletta, fikk en stor befolkningsøkning fra 1970-årene, da det ble bru til Tromsøya.

2000-tallet

Kvaløysletta har for lengst vokst sammen med byen Tromsø og er 1. januar 2016 en bydel med 8 556 innbyggere. Kvaløya har ut på 2000-tallet blitt veldig populært, både på grunn av sine fjell og alle muligheter de gir, men også hvalsafari og nordlysturismen har øket kraftig på øya. Dette har også skapt en del arbeidsplasser.
Sheep

Bakgrunn og konsept

Under bandets turné i 1974 fremførte de to nye sanger, «You Gotta Be Crazy» og «Raving and Drooling», som var ment å bli sentrale på bandets oppfølger-album til The Dark Side of the Moon, men låtene ble lagt til side og tatt frem igjen etter utgivelsen av Wish You Were Here. En konsertversjon av «Raving and Drooling» fra 1974 ble utgitt på Immersion Box Set og Experience-utgivelsene av Wish You Were Here i 2011.
Under konsertfremføringer av «Raving and Drooling» i 1974 ble det avspilt opptak hentet fra radiosendinger på BBC med DJ Jimmy Young. Opptakene var blitt klippet opp og tilfeldig satt sammen igjen, slik at ord og setninger ble usammenhengende og uten mening. Dette var Roger Waters' oppfatning av en ravende gal mann (Raving and drooling). Låten var opprinnelig en jam-basert sang, og selv om teksten ble sterkt omarbeidet, ble det musikalske temaet beholdt. Den største forskjellen mellom «Raving and Drooling» og «Sheep» er at Waters skrev mere tekst samt at Richard Wright skrev en ny og lengre jazz-inspirert intro. 
Roger Waters omarbeidet tekstene til «You Gotta Be Crazy», som ble til «Dogs» og «Raving and Drooling» som ble «Sheep», slik at det passet til et konseptalbum løst basert på George Orwells roman Kamerat Napoleon (eng: Animal Farm). Waters tekster var sterkt politiske og samfunnskritiske og han sammenligner mennesker med tre typer dyr: hunder («Dogs»), griser («Pigs (Three Different Ones)») og sauer («Sheep»). 
«Sauene» virker uvitende og lar seg styre av «griser» og «hunder». De går i flokk og tror (eller later som) at alt er i skjønneste orden og går lykkelige til slakteren fordi det forventes av dem og fordi alle andre sauer gjør det. Låten inneholder også en modifisert versjon av Salme 23 fra Bibelen. I siste vers går «sauene» til motangrep og dreper «hundene». Men i stedet for å følge opp sine handlinger med å ta over makten selv, går de hjem og holder seg innendørs fordi de føler det er det tryggeste å gjøre. 
Låten ble spilt inn i bandets eget platestudio, Britannia Row Studios, i april, mai og juni 1976. På albumversjonen spiller David Gilmour bass, hovedsakelig slik Waters spilte «Raving and Drooling» på konsertene i 1974, da Roger Waters hadde et ønske om å spille rytmegitar på låten. Deler av originalteksten til «Raving and Drooling» ble benyttet til «Sheep», mens noe endte opp på «Pigs on the Wing, Part 1».

Konsertversjoner

Låten ble fremført under samtlige konserter under In the Flesh-turneen i 1977 og var åpningslåten på samtlige konserter. På konsertene spilte Snowy White bass mens Waters og Gilmour spilte henholdsvis rytmegitar og sologitar. Fremførelsene var nær identiske albumversjonen med unntak for avslutningen, som besto av en langsom keyboard-solo fra Wright.
Frank Mangs

Vekkelsen i Oslo

Han kom til Oslo Misjonsmenighet for å ha en møteserie i 1932. Under hans besøk startet en vekkelsesbølge som varte til 1938, og som i denne perioden bredte seg til andre menigheter og kirkesamfunn over hele landet. Medlemstallet i Oslo Misjonsmenighet (Betlehem) steg fra 300 til 1200 i disse årene. Medlemsmassen vokste sterkt i hele Misjonsforbundet på 1930- og 1940-tallet. Medlemstallet økte fra 2432 medlemmer i 1930 til 4690 medlemmer i 1934, og til 8491 medlemmer i 1945. Møtene som fant sted i lokalet i Calmeyers gate i Oslo samlet 4000-5000 mennesker. Mangs ble kjent som omreisende predikant, og foretok blant annet syv reiser til USA.
Verdenscupen i skiskyting 2009/10

Verdenscupen sammenlagt, menn

Utvikling over sesongen
The Outer Limits

Om serien

I 1966 vant serien en WGA Award ved Writers Guild of America. I 2003 ble den nominert til en Saturn Award for beste DVD-utgivelse.
Rock in Rio (konsertvideo)

Rock in Rio er Iron Maidens femte konsertvideo.
Innspillingen skjedde på Rock in Rio-festivalen 2001 som var med på bandets Brave New World-turné 2000-2001. Konserten ble spilt foran 250 000 tilskuere og flere millioner fans på TV. Dette er imidlertid bandets største konsert noensinne. Konserten er også gitt ut på CD.
Opptakene ble gjort 19. januar 2001. DVD-en ble utgitt sommeren 2002.
Taepodong-1

Taepodong-1 er et nordkoreansk tretrinns ballistisk missil og forgjengeren til missilet Taepodong-2. 
Taepodong-serien er basert på det internasjonalt kjente Scud-missilet som blant annet ble benyttet av Irak under Gulfkrigen og har plass til en nyttelast på mellom 700-1000 kg.
Taepodong-1 kan både benyttes til våpenlast, samt for å sende satellitter ut i jordbane.
31. august 1998 offentliggjorde Nord-Korea at en hadde sendt opp satellitten Kwangmyŏngsŏng ved hjelp av en Taepodong-1, fra rakettoppskytningsbasen Musudan-ri i Kilchu på østkysten. Vestlige kilder fortalte aldri at satellitten var sendt til jordbane, trolig fordi tredje trinn ikke fungerte og satellitten falt i sjøen. Andre kilder mener oppskytningen var en suksess, deriblant nordkoreanske.
Exomala

Utseende

Små til middelsstore, blanke, brunlige skarabider. Noen av artene er sterkt hårete. De har ikke metallisk glans. Kroppsformen er litt bredere enn hos de lignende slektene Blitopertha og Phyllopertha.

Levevis

Larvene lever i jorda av røtter, mens de voksne insektene kan finnes gnagende på blader. Noen arter kan gjøre betydelig skade ved å beite ned løvverk. Disse billene flyr godt og er mest aktive om dagen.

Utbredelse

Slekten er utbredt i Palearktis, flest arter i Asia.
Eri-TV

Nye kanaler

Den eritreiske informasjonsministeren, Ali Abdu Ahmed, avslørte at hans departement har planer om å innføre seks nye nye TV-kanaler og en rekke FM-radiostasjoner i den nærmeste fremtid. Han fortsatte med å si at det totale antallet TV-kanaler snart vil stige til åtte.
Følgelig vil ERI-TV-kanaler bli gruppert i åtte forskjellige programkanaler og vil få navnene ERI-News, ERI-Cultur, ERI-Nature, ERI-Education, ERI-Diaspora, ERI-Sport, ERI-Movie og ERI-Children.
I de siste 20 årene har departementet gjort enorm fremgang i gjennomføringen og innføring av ulike programmer, herunder utvikling av infrastruktur og teknisk kompetanse, oppgradering av kringkastingsstasjoner og utvidelse av dekningen, digitalisering av utstyr og pleiing av kompetent arbeidskraft.
«Vi er nå 100 % digitalisert», sa Ali Abdu Ahmed. «Vi er nå på vei til å sende High Definition (HD).»
Minister Ali avslørte også at i tråd med den fullstendige transformasjonen av Radio 'Dimtsi Hafash i eendigitalisert virkemåte, vil alle store byer i Eritrea snart ha sin egen FM-radio-overføring og program.
Flyt (psykologi)

Flyt (eller Flow) er et psykologisk begrep som først og fremst er blitt utforsket av sosialpsykologen Mihály Csíkszentmihályi og betegner en tilstand der man blir så oppslukt av en aktivitet at man glemmer tid og sted. En tilstand av flyt innebærer blant annet at man er motivert, tilfreds og går i ett med selve aktiviteten man holder på med slik at man glemmer seg selv og føler at man lever i nuet. Flyt oppstår når man opplever at utfordringene aktiviteten stiller til en er i overensstemmelse med de forutsetningene man har for å mestre utfordringene. Csíkszentmihályi begynte å bruke begrepet etter å ha sett kunstnere bli fullstendig oppslukt av arbeidet sitt, men utvidet siden med studier av folk som presterte ekstremt godt innen mange ulike felter.
Flere universiteter ved den amerikanske vestkysten drev studier av hjerneaktiviteter i 1980-årene. Foruten å kartlegge hjernehalvdelenes betydning for forskjellige aktiviteter, kom en fram til at flyt-tilstanden ble oppnådd ved at den høyre hjernehalvdelen tok over styringen fra den tids- og detaljorienterte venstresiden.
Romanias nasjonalbank

Historie

Romania fikk sin selvstendighet fra Det osmanske riket i 1877. Den 23. november 1880 ble Romanias nasjonalbank etablert, fordi de anså det som viktig å ha et solid pengesystem. Daværende finansminister Ion Campineanu ble bankens første sentralbanksjef, mens Eugeniu Carada regnes som bankens grunnlegger. Carada var en sentral figur i Romania på 1800-tallet, innen presse, økonomi og politikk.
Banken startet sin virksomhet med 30 millioner lei som kapital, hvorav 10 millioner var fra staten. Staten trekte imidlertid tilbake sin kapital 16. desember, slik at banken ble en privateid bank med eksklusive rettigheter. Den startet sin virksomhet i lokalene til en annen finansinstitusjon; «Rural Estate Credit». Fram til 31. desember 1920 hadde banken enerett på utstedelse av valuta, og denne rettigheten ble forlenget til 31. desember 1930.
På grunn av første verdenskrig ble banken flyttet til Iași nordvest i landet, i november 1916. De tyske okkupasjonsmaktene inntok hovedkontoret i București, og beslagla eiendelene. BNRs statskasse ble videre sendt til Russland, i sikkerhet for tyskerne. Den 1. desember 1918 ble nasjonalbanken og andre av Romanias sentrale institusjoner flyttet tilbake til Romania. Etter krigen ble nasjonalbanken en viktig samatbeidspartner for regjeringen, i arbeidet med å gjenopprette landets økonmi. Store deler av statskassen ble imidlertid aldri returnert.
I 1924 ble nasjonalbanken reorganisert, og året etter ble eneretten til utstedelse av penger forlenget med ytterligere 30 år. Kapitalen dens ble også økt fra 30 til 100 millioner lei. I mellomkrigstiden ble bankens rolle gradvis utvidet, til også å omfatte tilsyn av banknæringen, håndtering av utenlandsk valuta og arbeid med landets penge- og finanspolitikk.
I 1945, etter at Romania ble okkupert av Sovjetunionen, ble også nasjonalbanken overtatt av det sovjetiske kommnuniststyret.
Da Romania ble løsrevet fra Sovjetunionen i 1990 begynte arbeidet med å gjenoppta den rollen banken hadde før okkupasjonstuden.

Sentralbanksjef

Pr november 2014 er Mugur Isărescu sentralbanksjef. Han har hatt denne stillingen siden 1990, med unntak av en kort periode fra desember 1999 til desember 2000, da han var statsminister. Første visesentralbanksjef er Florin Georgescu.
Fjerne syd, du skjønne Spanien

«Fjerne syd, du skjønne Spanien» er opprinnelig en tysk skillingsvise, også kjent under titlene «Sigøynergutten» eller «Sigøynerdrengens klage». Teksten ble oversatt til dansk av Julius Strindberg i 1865. I flere tyske skillingstrykk blir Gerbel nevnt som tekstforfatter. Visa er innspilt på Frem fra Glemselen kap.10 med Helge Borglund.
Global Underwater Explorers

Sertifiseringer

GUE sertifiserer fritidsdykkere gjennom deres GUE-Fundamentals kurs.
Tekniske dykkere gjennom deres Tech 1, 2, (3) kurs. (merk GUE-F er forkrav)
Grottedykkere gjennom deres Cave 1, 2, 3 kurs. (merk GUE-F er forkrav)
Xincheng (Hohhot)

Xincheng (kinesisk: 新城区; pinyin: Xīnchéng Qū) er et bydistrikt i byprefekturet Hohhot i den autonome region Indre Mongolia i Folkerepublikken Kina.
Det har et areal på 700 km² og teller ca. 320.000 innbyggere.
Alūksne

Historie

Regionen ble først befolket av finsk-ugriske folkeslag, og fra rundt 700–1100 av latgaliere. Årstallet for etableringen av permanent bosetning, da kjent som Olysta, Alyst eller Volyst, oppgis i Pskovs krønike til å være 1284.
Latgalierne ble overvunnet av Sverdbroderordenen i 1342. De bygde en borg kalt Marienburg på en øy i sjøen, og denne fungerte som beskyttelse for handelsrutene fra Riga til Pskov. Byen som oppsto nær borgen ble også kjent som Marienburg.
Marienburg ble erobret av styrkene til Ivan IV av Russland i 1560 under den livlandske krig. Den ble innlemmet i Polen-Litauen i 1582, og en del av Sverige i 1629.
Ernst Glück, en protestantisk prest, var den første som oversatte Bibelen til latvisk. Han opprettet også den første latviske språkskolen i Vidzeme i 1683. Den er nå Alūksne Museum.
Den russiske hæren under Boris Sjeremetijev erobret byen under den store nordiske krig i 1702. Da ble også omgivelsene rasert, og alle innbyggerne deportert. Dette inkluderte Glück og hans fosterdatter Marta Skavronska, som senere ble Katarina I av Russland.